Partidul Social Democrat nu mai are idei originale sau, poate, specialiștii lor în comunicare le-au dat țeapă!
În contextul precampaniei și campaniei electorale, toate formațiunile politice caută un slogan care să atingă coarda sensibilă a electoratului. Social-democrații din Bistrița-Năsăud au ales sloganul „pe mâini bune”.
L-au expus obsesiv pe bannere, afișe, s-au lăudat prin presă, conferințe, alăturându-l fotografiilor cu președintele Consiliului Județean și candidatul său la Primăria Municipiului Bistrița.
Foarte „original”, dar este un FURT! FURT la drumul mare!
Ceea ce este paradoxal, sloganul „pe mâini bune” a fost furat de la…PNL!
În campaniile pentru alegeri locale și parlamentare din 2020, organizația PNL Bihor a avut sloganul, ați ghicit, „Pe mâini bune”!!!
Năucitor! Furtul, indiferent de natura lui, inclusiv cel intelectual, rămâne FURT!
Și i-am prins cu rața-n gură, vorba lui Arghezi sau cine fură azi un ou, mâine va fura un bou, cine fură o dată, va fura întotdeauna.
Totuși, cel mai bun proverb despre furt este acesta: „Cine fură puțin este hoț, cine fură mult, este baron”. Fără aluzii.
P.S. Candidatul PSD la Primăria Bistrița spunea că lucrează cu materialul clientului. Evident, după ce l-a furat.
(Comandat de Partidul Național Liberal – PNL Organizația Județeană Bistrița-Năsăud / Executat de Gazeta Production SRL – portal gazetadebistrita.ro / Codul unic de identificare al mandatarului financiar: 21240015)